**Akseptskjema – tilsagn til bredbåndsutbygging 2020**

xx kommune, «mottaker» i det følgende, viser til mottatt tilsagn fra xx fylkeskommune av y.y..2020 om tilsagn til bredbåndsutbygging i kommunen.

xx kommune takker ja til tilsagn om tilskudd på til sammen kr zz,- og bekrefter ved avkryssing i kolonnen «Bekreftes herved av mottaker» at hvert enkelt av kravene i ordningen vil bli oppfylt.

|  | *Bekreftes herved av mottaker (Sett «X»)* | *Kravet inntas i kontrakt med utbygger* |
| --- | --- | --- |
| 1. Kommunen vil sikre at alle krav/vilkår markert med «Ja» i kolonne 2 inntas i avtalen.  |  | Ja |
| 2. Kommunen vil sikre at statsstøtterettslige krav innarbeides i avtalen. Det er utarbeidet forslag til tekst, som er tilgjengelig på Nkoms [hjemmeside](https://www.nkom.no/fysiske-nett-og-infrastruktur/offentlig-stotte-til-bredbandsutbygging) |  | Ja |
| 3. Utbyggingsoppdraget vil bli tildelt gjennom en åpen, ikke-diskriminerende og transparent konkurranse utlyst på Doffin, i samsvar med Lov om offentlige anskaffelser, forskrift om offentlige anskaffelser og statsstøtteregelverket. For anskaffelser over EØS- terskelverdiene skal konkurransen også utlyses på TED.  |  | Nei |
| 4. Ved to eller færre tilbud i en åpen anbudskonkurranse med forhandling eller konkurransebasert dialog, vil det blir utarbeidet en vurdering av et eksternt kompetent organ  |  | Nei |
| 5. Verken begrenset tilbudskonkurranse/anbudskonkurranse eller konsesjonskontrakt kan benyttes.  |  | Nei |
| 6. Anskaffelsesprosessen vil ivareta prinsippet om teknologinøytralitet ved at det *ikke* blir stilt krav om spesifikke typer teknologi, f.eks. fiber[[1]](#footnote-1).  |  | Nei |
| 7. Prosjektstøtten skal benyttes utelukkende til investeringer, ikke til drift.  |  | Ja |
| 8. Det skal gis et tilbud til alle husholdninger og virksomheter i det geografiske området som er tildelt støtte på minimum 30 Mbit/s nedlastingshastighet, se også 9 og 10. |  | Ja |
| 9. Dersom anskaffelsen ender med investeringer i trådløse nett, skal tilbudet til kundene i området det gis støtte til, tilbys mobilt bredbånd til om lag samme vilkår som fast bredbånd[[2]](#footnote-2). |  | Ja |
| 10. For eventuelle tilbud/løsninger basert på trådløst nett («FWA») eller mobilnett, skal tilbudet dokumenteres i henhold til rapport om krav til statsstøttede trådløse bredbåndsaksessnett. Se veiledning/rapport på [Nkoms hjemmeside](https://www.nkom.no/fysiske-nett-og-infrastruktur/offentlig-stotte-til-bredbandsutbygging) |  | Ja |
| 11. Det skal stilles krav til at utbygger gir *bredest mulig grossisttilgang* til nettet. En veiledning for tilgangsforpliktelser finnes på [Nkoms hjemmeside](https://www.nkom.no/fysiske-nett-og-infrastruktur/offentlig-stotte-til-bredbandsutbygging) |  | Ja |
| 12. Slik tilgang skal gis i minst sju år |  | Ja |
| 13. Rettigheten til tilgang til føringsvei[[3]](#footnote-3) og stolper skal ikke være tidsavgrenset. |  | Ja |
| 14. Der det gis offentlig støtte til etablering av føringsvei i bakken skal den være stor nok til å romme minst ett ekstra kablet nett. Kapasiteten i slike føringsveier skal være tilstrekkelig til at det ekstra nettet kan bygges ut med enten punkt-til-punkt eller punkt-til-multipunkt topologi – uavhengig av hvilken topologi utbygger selv velger. |  | Ja |
| 15. Grossisttilgang skal gis på rimelige og ikke-diskriminerende vilkår.  |  | Ja |
| 16. Prisene for slik tilgang skal være basert på prinsipper og referanseverdier fastsatt av Nkom i en prisveileder. Se prisveilederen på [Nkoms hjemmeside](https://www.nkom.no/fysiske-nett-og-infrastruktur/offentlig-stotte-til-bredbandsutbygging)  |  | Ja |
| 17. Kommunen skal forsikre at Nkoms rettledning/veiledning for tilgangsvilkårene, herunder prising, skal benyttes. Dersom det oppstår en tvist mellom tilgangssøkere og utbygger, så skal Nkom konsulteres. |  | Ja |
| 18. Vilkårene med standardavtaler for grossisttilgang skal offentliggjøres lett tilgjengelig på utbyggers hjemmesider. |  | Ja |
| 19. Salg til sluttbrukere i et prosjekt kan tidligst skje 4 uker etter at både tildelt prosjekt og standardavtalen er offentliggjort, evt. utvidet/tilpasset for det nye prosjektet. Denne sperrefristen for salgsstart gjelder både utbygger og tilgangskjøper.  |  | Ja |
| 20. Utbygger må i tilbudsskjema e.l. redegjøre overfor prosjekteier hvordan kravene om tilgang til passiv og aktiv infrastruktur skal oppfylles.  |  | Nei |
| 21. Kommunen må forsikre seg om at det ikke vil bli gitt støtte til foretak som er gjenstand for et utestående tilbakebetalingskrav fra EFTA’s overvåkningsorgan (ESA) som følge av misbrukte statsstøttemidler[[4]](#footnote-4). |  | Nei |
| 22. Det vil ikke bli gitt støtte til foretak (konkurransedeltakere) i vanskeligheter[[5]](#footnote-5),.  |  | Nei |
| 23. Prosjektstøtten skal ikke utbetales før prosjektkostnader er påløpt. Prosjektstøtten skal ikke utbetales til utbygger uten faktura.  |  | Ja |
| 24. All informasjon som er nødvendig for å dokumentere at ovenstående krav er oppfylt vil bli oppbevart i 10 år og skal kunne framlegges på forespørsel fra relevante myndigheter. Dette innebærer også at regnskapsinformasjon knyttet til utbygging og/eller drift av nettet eller levering av tjenester i nettet som etter bokføringslovgivningen skal oppbevares i 5 år, skal oppbevares i 10 år.  |  | Nei |
| 25. Avtaler med utbygger skal inneholde bestemmelser om at eventuell ulovlig statsstøtte må tilbakebetales samt bestemmelser om at utbygger plikter å gi prosjekteier den informasjon som er nødvendig for å sikre at utbygger oppfyller kravene i statsstøttereglene og andre krav knyttet til ordningen.  |  | Ja |
| 26. Kommunen har ansvaret for at prosjekter innenfor egen kommune gjennomføres i tråd med ordningen.  |  | Nei |

Bankkonto for tilskudd:

Organisasjonsnummer:

Sted/dato Signatur

Navn og stilling/tittel i blokkbokstaver

*Fullmakt må vedlegges hvis en annen enn fylkesrådmannen/rådmannen undertegner på vegne av fylkeskommunen/kommunen*

1. Dette er ikke til hinder for at det stilles **funksjonelle krav** mht. hastighet eller andre kvalitetsparametre som leder til at enkelte teknologier ikke oppfyller kravene. [↑](#footnote-ref-1)
2. Fastprisen for mobilt bredbånd som tilbys skal være uavhengig av bruken (d.v.s en tilsvarende løsning for mobil som fastnett med ubegrenset data inkludert i månedsabonnementet til tilnærmet samme pris som fast bredbånd) [↑](#footnote-ref-2)
3. Føringsvei kan være rør eller kulvert som benyttes til fremføring av fiber-, kobber- eller koaksialkabler. [↑](#footnote-ref-3)
4. Etterlevelse av dette kravet sikres ved at prosjekteier krever at konkurransedeltakerne selv opplyser om de har slikt tilbakebetalingskrav mot seg i tilbudsdokumentet. [↑](#footnote-ref-4)
5. Etterlevelse av kravet sikres ved at prosjekteier krever at konkurransedeltakerne selv opplyser om hvorvidt noen av **følgende fem punkter** er oppfylt av konkurransedeltakeren (fra GBER-forordningen artikkel 2 avsnitt 18):

a) Konkurransedeltakeren er et selskap med begrenset ansvar der mer enn halvparten av dets tegnede aksjekapital har forsvunnet som følge av akkumulerte tap. Dette er tilfelle når fradrag av akkumulerte tap fra reservene, og alle andre poster som vanligvis anses som en del av selskapets ansvarlige kapital, fører til et negativt kumulert beløp som overstiger halvparten av den tegnede aksjekapitalen. (Dersom støttemottaker er en liten eller mellomstor bedrift som har eksistert i mindre enn tre år, gjelder ikke kravet).

b) Konkurransedeltakeren er et selskap der minst en eier har ubegrenset ansvar for selskapets gjeld, der mer enn halvparten av kapitalen som er oppført i selskapets regnskap, har forsvunnet som følge av akkumulerte tap. (Dersom konkurransedeltakeren er en liten eller mellomstor bedrift som har eksistert i mindre enn tre år, gjelder ikke kravet).

c) Konkurransedeltakeren er gjenstand for kollektiv insolvensbehandling eller oppfyller de fastsatt kriterier i nasjonal lovgivning for å være gjenstand for kollektiv insolvensbehandling etter anmodning fra kreditorene.

d) Konkurransedeltakeren har mottatt krisestøtte og har ennå ikke tilbakebetalt lånet eller innløst garantien, eller har mottatt omstruktureringsstøtte og er fortsatt omfattet av en omstruktureringsplan.

e) Konkurransedeltakerens bokførte forhold mellom gjeld og egenkapital har vært større enn 7,5 i minst ett av de to siste årene og foretakets EBITDA-rentedekningsgrad har vært lavere enn 1.0 i minst ett av de to foregående årene. (Dersom konkurransedeltaker er en liten eller mellomstor bedrift som har eksistert i mindre enn tre år, gjelder ikke kravet). [↑](#footnote-ref-5)